РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2

от заседание на комисия ”Управление на собствеността”
към Пленума на Висшия съдебен съвет, проведено на 11.01.2017 г.

Днес, 11.01.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Румен Георгиев
                                                                                       Милка Итова
                                                                                       Димитър Узунов
                                                                                       Светла Петкова

	ОТСЪСТВА: Юлиана Колева.

От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Предложение за разпределение на разходите за придобиване на дълготрайни активи и за основен ремонт § 51-00 на органите на съдебната власт за 2017 г. и визия за необходимите основни ремонти за 2018 г. и 2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА разпределение на разходите за придобиване на дълготрайни активи и за основен ремонт, § 51-00 на органите на съдебната власт за 2017 г. и визия за развитието и приоритети на дирекция „Управление на собствеността”, по отношение на основните и текущи ремонти в сгради на съдебната власт за 2018 г. и 2019 г. Да бъдат включени средствата, предвидени в инвестиционната програма за 2016 г., както и средствата по сключени договори, които са на стойност 4 211 703 лева и не са усвоени в предходната година. 
1.2. ИЗПРАЩА решението по т. 1 на Комисия „Бюджет и финанси”, по компетентност.

2. ОТНОСНО:  Провеждане на процедура за обществена поръчка с предмет „Доставка на дизелово гориво за отопление на органите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ВЪЗЛАГА на дирекция „Управление на собствеността” да предприеме необходимите действия за стартиране на обществена поръчка с предмет „Доставка на дизелово гориво за отопление на органите на съдебната власт” за 499 268 литра, чрез Българска стокова борса, като се изиска предложение за поне три брокерски фирми за получаване на оферти.

3. ОТНОСНО:  Проект на решение за възлагане правото на стопанисване на административните ръководители на органите на съдебна власт в Апелативен район – Велико Търново.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА разглеждането на т. 3 от настоящия дневен ред за следващото заседание на Комисията.
3.2. ВЪЗЛАГА на дирекция „Управление на собствеността” да подготви мотиви (въз основа на приетия принцип на възлагане правото на стопанисване, досегашната практика и отговор на възраженията), свързани както с проекта на решение за възлагане правото на стопанисване на административните ръководители на органите на съдебна власт в Апелативен район – Велико Търново, така и с оглед възраженията изложени в писмото от Апелативен съд гр. Велико Търново, като за целта получи и съответно становище от дирекция „Бюджет и финанси”, свързано с изложените в писмото проблеми.
3.3. ВЪЗЛАГА на дирекция „Управление на собствеността” за следващото заседание на Комисията да подготви проект за възлагане правото на стопанисване на административните ръководители на органите на съдебна власт в Апелативен район – Варна ведно с мотивиран доклад и становище по възраженията. Двете предложения да се внесат  за обсъждане, разглеждане и приемане на решение в следващото заседание на Комисията.

4. ОТНОСНО: Писмо от Министерство на правосъдието относно отпаднала необходимост от недвижим имот, находящ се в гр. Етрополе.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:
4.1. ДАВА СЪГЛАСИЕ да бъдат предприети действия по реда на чл. 17, ал. 1 от ЗДС по отношение на недвижим имот – публична държавна собственост, представляващ трети етаж от административна сграда със застроена площ 320 кв.м., находяща се в гр. Етрополе, ул. „Руски” № 88, поради отпаднала необходимост от имота за органите на съдебната власт.
4.2. УПЪЛНОМОЩАВА г-н Димитър Узунов – представляващ Висшия съдебен съвет да подпише писмо до министъра на регионалното развитие и благоустройство и до министъра на правосъдието за отпадналата необходимост от имота.
4.3. Внася предложението като редовна точка в редовно заседание на Пленума на Висшия съдебен съвет, насрочено за 19.01.2017 г.

5. ОТНОСНО:  Писмо от областния управител на област Бургас относно искане от кмета на община Поморие за безвъзмездно прехвърляне право на собственост в полза на община Поморие.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТЛАГА разглеждането на т. 5 от настоящия дневен ред, с оглед доизясняване на случая.
5.2. ВЪЗЛАГА на дирекция „Управление на собствеността” да се извърши оглед на сградата, находяща се в гр. Поморие.
5.3. ВЪЗЛАГА на главния секретар на ВСС да командирова инж. Димитър Шиклев – директор на дирекция „Управление на собствеността”, с оглед извършване на оглед и преценка за състоянието на сградата и възможността същата да остане за нуждите на съдебната власт, както и да се уточни за какви нужди би могло да бъде използвана.
5.4. ИЗПРАЩА решението по т. 5 от настоящия протокол на Главния секретар на Висшия съдебен съвет.

6. ОТНОСНО:  Писмо от председателя на Софийски районен съд във връзка с участие на служители от СРС в държавна приемателна комисия за обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д. Скобелев” № 23”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:
6.1. УПЪЛНОМОЩАВА инж. Димитър Шиклев – директор на дирекция „Управление на собствеността”, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и инж. Лидия Кирилова – главен експерт в дирекция „Управление на собствеността” да вземат участие в Държавна приемателна комисия за обект: „Преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д. Скобелев” № 23.”.
6.2. Внася предложението като редовна точка в редовно заседание на Пленума на Висшия съдебен съвет, насрочено за 19.01.2017 г.

7. ОТНОСНО: Писма от административния ръководител на Районен съд гр. Раднево относно осигуряване на средства за изграждане на пожароизвестителна инсталация в Съдебна палата гр. Раднево.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОДОБРЯВА проект на писмо до г-жа Христина Вълчанова – председател на Районен съд гр. Раднево.

8. ОТНОСНО: Предложение от о.з.п-к Фильо Филев – председател на клуб „Строителни войски” към Съюза на офицерите и сержантите от запаса и резерва за даване на съгласие за поставяне на информационна табела на сградата на Софийски районен съд.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. КАНИ председателя на клуб „Строителни войски” към Съюза на офицерите и сержантите от запаса и резерва за заседанието на Комисия „Управление на собствеността”, което ще се проведе на 25.01.2017 г., от 11,00 часа, в сградата на Висш съдебен съвет, зала 312.

9. ОТНОСНО: Писмо от Министерство на правосъдието (Фонд затворно дело) с искане за издаване на заповед за извършване на 72-часова проба в експлоатационни условия на слаботоковата инсталация на обект: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. УПЪЛНОМОЩАВА Главният секретар на Висшия съдебен съвет да издаде заповед за провеждане на 72-часови проби при експлоатационни условия на слаботоковата инсталация на обект: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3”.
9.2. ИЗПРАЩА решението по т. 9 от настоящия протокол на Главния секретар на ВСС.

10. ОТНОСНО: Искане от председателя на Върховния касационен съд за уреждане на договорните отношения по ползването на помещение № 77 в Съдебната палата гр. София, бул. „Витоша” № 2, включително за определяне на наемната цена с оглед изложени съображения от председателя на Софийски градски съд, относно необходимостта от услугите на „Информационно обслужване” АД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА СТАНОВИЩЕ по искане, отправено с писмо вх. № 11-01-151/27.12.2016 г. от г-н Лозан Панов – председател на Върховния касационен съд, а именно:
Предоставянето под наем на имоти – публична държавна собственост, се извършва по реда на Закона за държавната собственост и Правилника за прилагане на Закона за държавната собственост.
10.2. ИЗПРАЩА настоящото решение на комисия „Професионална квалификация и информационни технологии” за становище относно услугата, която се предоставя от „Информационно обслужване” АД и необходимостта от нея в Съдебната палата – гр. София, бул. „Витоша” № 2.

11. ОТНОСНО: Искане от председателя на Районен съд гр. Генерал Тошево за отпускане на средства за закупуване на газов отоплителен котел за сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за закупуване на газов отоплителен котел за сградата на Районен съд гр. Генерал Тошево е наложително и аварийно необходимо. Стойността на разхода е определена на 8 742,14 лв.
11.2. ИЗПРАЩА решението на Комисия „Бюджет и финанси” за корекция на бюджета на Районен съд гр. Генерал Тошево.

12. ОТНОСНО: Доклад от Валери Михайлов – директор на дирекция „Информационни технологии и съдебна статистика” относно отпускане на средства за подмяна на дефектирали инверторни климатици в помещението за UPS за сградата на ВСС и в сървърното помещение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за закупуване на инверторни климатици в помещението за UPS за сградата на ВСС и в сървърното помещение е спешно необходимо. Стойността на разхода е в размер до 6 000 лв. 
12.2. ИЗПРАЩА решението на Комисия „Бюджет и финанси”, за одобрение на разхода.

13. ОТНОСНО: Преглед на дълготрайни материални активи /ДМА/ за обезценка в съответствие с т. 16.24 от Указание № 20/14-12-2004 г. от дирекция „Държавно съкровище” при Министерство на финансите /ДДС № 20/14.12.2004 г./ и преглед за обезценка на обекти по с/ка 2071 „Незавършено строителство, производство и основен ремонт”, с/ка 2202 „Инфраструктурни обекти” и с/ка 2091 „Капитализирани разходи по наети/предоставени за ползване ДМА”..

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение решението на Комисия „Бюджет и финанси”, взето по протокол № 1/11.01.2017 г., т 30.
13.2. ПРИЕМА за сведение доклада на Елисавета Илиева – н-к отдел „Счетоводство и методология”, той и Главен счетоводител на ВСС.
13.3. ВЪЗЛАГА на Главния секретар на ВСС да организира дейността по избор на лицензиран оценител за извършване на преоценка на всички сгради, инфраструктурни обекти, незавършено строителство, производство и основен ремонт и капитализирани разходи по наети/предоставени за ползване ДМА, заведени по баланса на Висшия съдебен съвет.
13.4. ИЗПРАЩА решението по т. 13 ведно с преписката на Главния секретар на ВСС.

14. ОТНОСНО: Предвидени средства за ремонт на свободни апартаменти, за нуждите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ВЪЗЛАГА на дирекция „Управление на собствеността” да уточни средствата, предвидени за ремонт на ведомствените апартаменти, и изпратени на дирекция „Бюджет и финанси”, за включване към разчетите, свързани с текущи ремонти.

15. ОТНОСНО: Отчет за дейността на Комисия «Управление на собствеността».

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ВЪЗЛАГА на дирекция „Управление на собствеността” да подготви отчета за дейността на Комисията за 2016 г., след представяне на статистическите данни.

16. ОТНОСНО: Предприемане на действия по уточняване собствеността на дворното място, прилежащо към сградата на НИП и сградата на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ВЪЗЛАГА на дирекция „Управление на собствеността” да подготви справка за собствеността и ползвателите на дворното място, прилежащо към сградата на НИП и сградата на ВСС.

17. ОТНОСНО: Актуализация на наемните цени на ведомствените апартаменти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ВЪЗЛАГА на дирекция „Управление на собствеността” да изготви актуализация на наемните цени на ведомствените апартаменти.
17.2. ВЪЗЛАГА на Главния секретар на ВСС да осигури необходимата организация във връзка с дейността на дирекция „Управление на собствеността” по извършване на контролни замервания, с оглед актуализация на наемните цени на ведомствените апартаменти.
17.3. ИЗПРАЩА решението по т. 17 на Главния секретар на ВСС.

18. ОТНОСНО: Ползване на ведомствени жилища.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. Жилищната комисия към Висшия съдебен съвет, назначена с решение на Пленума на ВСС по протокол № 41/10.11.2016 г., т. 22, да предложи на членовете на ВСС (г-жа Даниела Костова, г-жа Елка Атанасова и г-жа Каролина Неделчева) ведомствени жилища, които ако е необходимо да бъдат ремонтирани.
18.2. Жилищната комисия към Висшия съдебен съвет, назначена с решение на Пленума на ВСС по протокол № 41/10.11.2016 г., т. 22, да предложи на членовете на Комисията по атестирането и конкурсите към Съдийската колегия на ВСС ведомствени жилища, които ако е необходимо да бъдат ремонтирани.
18.3. ИЗПРАЩА решението по т. 18 на Жилищната комисия към Висшия съдебен съвет.

                                                  ПРЕДСЕДАТЕЛ 
			      	        НА КОМИСИЯТА: /п/
								МИХАИЛ КОЖАРЕВ